
Tiyak ang pagbagsak ng rehimeng Arroyo 


Ta raren na sumisidhi at lumalalim ang krisis kanyang mga kalaban. Iniikut-ikutan at binabaluktot 


sa paghahari ng rehimeng US-Arroyo. Una itong niya ang umiiral na reaksyunaryong konstitusyon, mga 
sumambulat nang sumiklab noong Hunyo 2005 batas at proseso at walang habas na sinasagasaan mag- 
ang mga kilos protesta matapos malantad ang pan- ing mga desisyon ng Korte Suprema. Sa pamamagitan 
daraya sa eleksyong 2004 sa “Hello Garci” teyp at ng malawakang panunuhol, hawak niyang mayorya sa 
pagkakasangkot ng pamilyang Arroyo sa hweteng at Kongreso at pagsagasa sa mga proseso, nagawang kara- 
iba't iba pang anomalya. Humantong sa bagong antas karakang ipabasura ni Arroyo sa mga 
ang krisis na ito sa paghahari nang ideklara ni Arro- ges eve  alipures niyang kongresista ang ikalawang 
yo ang State of National Emergency nitong Pebrero IE QON kasong impeachment nitong Hulyo. Patu- 
na sinundan pa ng deklarasyon ng “all-out war” na ; loy din itong nagmamatigas na pagbawal- 
nagbunsod ng mararahas na pag-atake sa mga an ang mga upisyal ng AFP at gubyerno na 
pinaghihinalaang base ng rebolusyon sa kanayu- dumalo sa mga imbestigasyon ng Senado at 
nan at sa demokratikong kilusang masa at mga ka- ix Kongreso. 
laban ni Arroyo sa pulitika. NG PAY Kaalinsabay nito, walang pangingi- 
Gamit ang iba't ibang tuso at marahas na ming ginagamit ni Arroyo ang kanyang 
mga pakana at maniobra, nakatatagal si Ar- kapangyarihan at pribilehyo upang 
royo sa poder. Ngu- suhulan ang mga kongresista, lokal na 
nit kaalinsabay ni- F 3 upisyal, mga upisyal ng militar, huwes at 
to ang ibayong í v maging mga taong-simbahan. 
pagsidhi ng krisis Ang hindi mabili ay dadaanin 
at paglakas ng pa- sa paninindak at pagsasampa 
nawagang labanan at G, ng kung anu-anong kaso. Umaa- 

ibagsak ang kanyang bu- - Z pa ag bot sa 200 ang balak na 

p tv Al FAR “re- 
lok, mapanlinlang, papet at Ka LAU f PG sampahan ng kasong “re 
brutal na rehimen. Lalo nitong KA Ni MGA Ng3 ý, K l belyon” kaugnay ng 
inihiwalay ang sarili, pinakuku- “4Y# NA 4 i wt mga kilos protesta at 
lo ang galit ng mamamayan at pi- qE w Y GG tangka umanong kudeta 

natitibay ang determinasyon nilang lu- (wg Wi YIN f 4 3 Y4 noong Pebrero kabilang 

maban. Ga MI b XA, ang 40 una nang kinasuhan. 

Inaabuso ni Arroyo ang kanyang ka- H // YO Vy Samantala, sinampahan ng 
pangyarihan at gumagamit siya ng mga para- “ NI W R f: kasong libelo at itinutulak 
ang diktador sa kanyang pagkakandarapang sup- A N 1 4, # N ang pagtatanggal sa Kongre- 
ilin ang katotohanan, pagtakpan ang kanyang 4 7A NY EN so at lisensya bilang abuga- 
mga krimen, depensahari ang sarili at sindakin ang Y YA AY Ñ do ni Rep. Alan Peter Ca- 


Mga tampok Hindi na nahiya Pagbigo sa RSOT Limang taon matapos 
sa isyung ito... si Arroyo PAHINA 4 sa Albay PAHINA 8 ang 9-11 PAHINA 10 


yetano bilang ganti sa paglalantad 
niya ng nakatagong yaman ng mag- 
asawang Gloria at Mike Arroyo sa 
ibayong dagat. 

Sinisindak maging ang mga kri- 
tikal sa masmidya, kabilang ang 42 
mamamahayag na sinampahan ng 
kasong libelo ng pamilyang Arroyo 
mula 2004 dahil sa mga inilantad 
na nakatagong yaman, korapsyon, 
pagkakasangkot sa ismagling at 
iba pang maruruming gawain at 
krimen ng pamilya. 

Ang pinakamalalakas na kuma- 
kalaban at hindi nasisindak ng re- 
himeng Arroyo ay pinatatahimik sa 
pamamagitan ng tuwirang karaha- 
san. Mula nang simulan ang Oplan 
Bantay Laya pagkaluklok ni Arroyo 
noong 2001, mahigit 750 nang 
mga progresibong aktibista, abu- 
gado, taong-simbahan, taong-mid- 
ya at karaniwang mamamayan ang 
pinaslang ng mga death squad na 
pinakikilos ng AFP at binibigyang- 
direksyon ng (Cabinet Oversight 
Committee on Internal Security 
(COCIS) ng Malakanyang. 

Laging karugtong ng pasistang 
pandarahas ang pasistang propa- 
ganda. Kasabay ng mga pasistang 
atake ang maraming maruruming 
kampanyang saywar, paninira at 

Ang Ang Bayan ay inilalabas sa wi- 
kang Pilipino, Bisaya, Iloko, Hiligay- 
non, Waray at Ingles. 

Maaari itong i-download mula sa 
Philippine Revolution Web Central na 
matatagpuan sa: 

www.philippinerevolution.net 

Tumatanggap ang Ang Bayan ng 
mga kontribusyon sa anyo ng mga ar- 
tikulo at balita. Hinihikayat din ang 
mga mambabasa na magpaabot ng 
mga puna at rekomendasyon sa ikau- 
unlad ng ating pahayagan. Maaabot 
kami sa pamamagitan ng email sa: 

angbayan@yahoo.com 


Ang Ang Bayan ay inilalathala dalawang beses bawat buwan 
ng Komite Sentral ng Partido Komunista ng Pilipinas 


anti-komunistang pana- 
nakot sa mga progresi- 
bong organisasyon at 
alyansang pawang pina- 
lalabas na “prente ng 
mga komunista” o “ka- 
away ng estado” upang 
bigyang-katwiran ang 
pag-atake sa kanila ng 
mga armadong pwersa 
ng estado. Masahol pa'y 
sinisikap ibaling ng mga 
pasistang propagandista 
ang bintang sa rebolu- 
syonaryong kilusan o sa 
mga biktima mismo ng 
mga pamamaslang. 
Isang huwad na imbes- 
tigasyon ang isinasagawa ngayon 
ng rehimen sa pamamagitan ng bi- 
nuong Melo Commission na ginaga- 
mit para pawalansala ang rehimen 
at AFP at palabasing kagagawan ng 
Bagong Hukbong Bayan at rebolu- 
syonaryong kilusan ang mga pama- 
maslang. 

Sa gitna ng ibayong kaligaligan 
at pagkakasukol nito sa patung-pa- 
tong na mga akusasyon at pagtulig- 
sa rito, pinapaspasan ngayon ni Ar- 
royo ang mas “estratehikong” mga 
hakbangin upang konsolidahin ang 
kanyang kapit sa poder. 

Minamadali na ng re- 
himen ang mga pagsasa- 
katuparan ng Cha-cha 
(charter change o pagba- 
bago ng konstitusyon), na 
nakadisenyo para matiyak 
ang pananatili niya at la- 
hat ng mga kasapakat ni- 
ya sa poder hanggang 
2010 o lampas pa rito, 
limitahan ang mga garan- 
tiya sa mga karapatang si- 
bil at pampulitika at ma- 
akit ang suporta sa kanya 
ng imperyalistang US ka- 
palit ng ibayong pagbu- 
bukas sa kanilang panghi- 
himasok at kontrol sa te- 
ritoryo, ekonomya, pulitika at mili- 
tar sa bansa. Lansakang sinasaga- 
saan ng mga alipures ni Arroyo ang 
lahat ng umiiral na batas upang 
maidaos ang “constituent assembly” 
(pagboboto ng Kongreso para sa 
Cha-cha na bumabalewala na sa Se- 
nado) o ang “people's initiative” 
(pagpapalusot ng pekeng pagpapa- 
pirmang itinataguyod ng Malaka- 
nyang) bilang paraan ng pagbabago 
sa konstitusyon. 

Bilang paniyak, naghahanda na 
rin ang Malakanyang na lutuin ang 
eleksyon sa susunod na taon--tu- 
lad ng ginawa noong 2004--upang 
tiyakin ang mayoryang kontrol pa 
rin ng pangkating Arroyo sa Kon- 
greso, Senado at mga lokal na pa- 
mahalaan. Sagad-sagarang ginaga- 
mit ngayon ni Arroyo ang kanyang 
kontrol sa pondo at mga rekurso ng 
gubyerno, pati na sa mga hawak ni- 
tong bangko, ahensyang pampinan- 
sya at iba pang korporasyon upang 
magamit sa panunuhol sa mga puli- 
tiko at mabili ang kanilang katapa- 
tan. Kaalinsabay nito ang mga ma- 
niobra upang alisin sa poder bago 
ang panahon ng halalan ang mga 
oposisyunistang upisyal tulad ng 
ginawang pagsuspinde kay Mayor 
Wenceslao Trinidad ng Pasay City at 

sa pinaplano ngayon laban kay Ma- 
yor Jejomar Binay ng Makati City. 

Aroganteng iwinawasiwas ni 
Gloria Arroyo ang hawak niya sa ka- 
pangyarihan. Subalit sa bawat pag- 
kakataong abusuhin at sagarin ni 
Arroyo ang kanyang kapangyarihan 
at mga pribilehiyo, lalo lamang ni- 
yang inilalantad ang kabulukan at 
pagiging antinasyunal, anti-mama- 
mayan at anti-demokratiko ng kan- 
yang rehimen at ng buong sistema, 
pinalalala ang pagkakahiwalay niya, 
pinag-aalab ang galit ng mamama- 
yan at ginagawang lalong malinaw 
at marupok na target ng paglaban 
ng mamamayang Pilipino ang ka- 
nyang rehimen. 

Katulad noong panahon ng dik- 
tadurang Marcos, dulot ng sagad-sa- 
garang paggamit ni Arroyo sa ka- 
pangyarihan ng estado upang linla- 
ngin, abusuhin, dahasin at apihin 
ang mamamayan at magmatigas sa 
pagkapit sa poder, milyun-milyong 
mamamayan ang napupukaw na ku- 
milos at lumaban. Habang pinagba- 
bawalan niya ang kanyang mga upi- 
syal na humarap sa mga imbestiga- 
syon, lalong nalalantad ang mga ka- 
sinungalingan at dumarami ang 
naghahanap ng katotohanan. Ha- 
bang mas marami siyang sinusuhu- 
lan upang bilhin ang katapatan, la- 
long umaalingasaw ang baho niya 
at ng kanyang rehimen. Habang mas 
malaki ang yamang kanyang ninana- 
kaw at itinatago, lalo siyang kinasu- 
suklaman ng hikahos na mamama- 
yan. Habang mas marami siyang si- 
nisindak at tinatakot, ipinadudukot, 
ipinakukulong at ipinapapatay, la- 
long dumarami ang namumulat, 
naghahangad ng hustisya at kalaya- 
an, tumatapang at nakakikita sa 
mahigpit na pangangailangang la- 
banan at palitan ang kasuklam-suk- 
lam na rehimen at sistema. 

Sa kabila ng mas malakas na 
kontrol ng diktadurang Marcos sa 
sandatahang lakas, nabigo itong 

NAGSIMULANG magmartsa mula sa Calamba, Laguna 

noong Setyembre 18 ang caravan ng mahigit 1,000 mama- 
mayan para kundenahin ang sistematikong pampulitikang pa- 
mamaslang ng rehimeng Arroyo at iba pang paglabag sa 


karapatang-tao. 


Magtitipun-tipon 


ang mga nag- 


puprotesta sa Setyembre 21 sa isang malaking rali sa 

w Liwasang Bonifacio, Maynila bilang paggunita sa 

Al batas militar. Sa Central Luzon, tumulak nitong Se- 

te?” tyembre 19 ang 15 sasakyan kasama ang 1,000 kasa- 

3443 pi at kapanalig ng BAYAN-CL mula sa City of San Fernan- 
#3 do, Pampanga patungong Maynila. 

Sa labas ng bansa, magdaraos ng mga vigil-rally sa 
mga embahada ng Pilipinas ang mga kasapi ng International League 
of Peoples' Struggle, BAYAN-USA at mga tagasuporta nila sa mga pa- 
ngunahing lunsod ng US, Honolulu, Canada, Hongkong, Korea, Tai- 
wan, Japan, Australia at Belgium bilang paggunita sa International 
Day of Protest against Political Repression in the Philippines ngayong 


Setyembre 21. 


ganap na supilin at kitlin ang rebo- 
lusyonaryong kilusan at ang pakiki- 
baka ng buong mamamayang Pilipi- 
no, hanggang sa tuluyang 
naibagsak ito noong Pebrero 1986. 
Malayong mahina ang kontrol ni Ar- 
royo sa sandatahang lakas na 
watak-watak at maraming disgusta- 
do sa kanyang paghahari. Lalong 
hindi niya magagawang pigilin ang 
pagsulong ng rebolusyonaryong ki- 
lusan at ipagkait ang tagumpay sa 
paglaban ng mamamayan. Pinaka- 
malalaking paborableng salik sa pa- 
nig ng mamamayang Pilipino ang 
pagkakaroon sa hanay nila ng di pa- 
lulupig na demokratikong kilusang 
masang walang sawa at buong ta- 
pang na naglalantad at lumalaban 
sa pasismo, kabulukan at pagkaka- 
papet ng rehimeng Arroyo at mga 
determinado at malakas na arma- 
dong rebolusyonaryong pwersang 
bumabakbak sa armadong haligi ng 
rehimeng Arroyo, nagbibigay-inspi- 
rasyon sa paglaban ng mamamayan 
na lumaban at puspuspang nagsu- 
sulong ng pakikibaka hanggang sa 
ganap na tagumpay. 

Hinahangad ng lahat ng rebolu- 


ABI 


syonaryong pwersa at ng malawak 
na mamamayan ang pinakamabilis 
na pagbabagsak ng rehimeng US- 
Arroyo upang sa pinakamaagang 
panaho'y makamit ang hustiya at 
maginhawaan na ang bayan. Ga- 
yunman, habang nakapagtatagal sa 
poder ang rehimeng US-Arroyo, hi- 
git na malalim na nauukit sa isipan 
ng mamamayan ang mapapait na 
karanasan sa ilalim ng bulok at bru- 
tal na paghahari at higit na nagi- 
ging malinaw sa mas maraming ma- 
mamayan ang pangangailangang 
kumilos at wakasan ang rehimen sa 
lalong madaling panahon. Habang 
nagtatagal sa poder, lalong nagig- 
ing kalawangin at marupok ang 
alambreng tinatawid ng rehimen. 
Nagkakaroon din ng higit na 
pagkakataon at panahon ang mga 
rebolusyonaryo at progresibong 
pwersa na pag-ibayuhin ang pag- 
mumulat, pag-oorganisa, pagtiti- 
pon ng lakas at pagpapakilos ng 
mas malawak na hanay ng mama- 
mayan sa wastong landas ng paki- 
kibaka tungo sa pagkakamit ng tu- 
nay na kalayaan, demokrasya, ka- 
payapaan at kaunlaran. JAB 

mulong sa pagtatanggol ng mga ka- 
rapatang-tao at demokrasya sa Pili- 


Hindi na nahiya 


alang kahihiyang bumyahe si Gloria Arroyo sa Finland, 
W eium, United Kingdom (UK), Cuba at Hawaii ni- 
tong Setyembre 8-17 na duguan ang mga kamay sa 


dami ng mga biktima ng pamamaslang ng kanyang rehi- 
men. Taliwas sa kanyang inaasam, sa bawat puntahan niya 


Sa UK, nagpiket ang 
mga Pilipino sa harap ng 
gusaling kinaroroonan ni 
Kinagabihan, 


ay hindi palakpak ang sumalubong sa kanya kundi protes- Ha 
ta ng mga migranteng Pilipino at kritisismo ng iba't ibang Ma Na 


lider tungkol sa kalunus-lunos na rekord ng 


kanyang rehimen. 


Nabigo si Arroyo na iwasan ang 
isyu ng laganap na pampulitikang 
pamamaslang at pagdukot ng mga 
progresibong aktibista at iba't 
ibang kalaban sa pulitika ng ka- 
nyang gubyerno. Tumungo siya sa 
Europe para aniya umakit ng pamu- 
muhunan sa bansa, subalit sadyang 
mas interesado ang mga lider doon 
na magpahayag ng kanilang pagka- 
bahala sa laganap na mga paglabag 
sa karapatang-tao sa Pilipinas. 

Sa kanyang mensahe sa Asia- 
Europe Meeting (ASEM) sa Finland 
noong Setyembre 13, ipinahayag ni 
Foreign Minister Erikki Toumojia ng 
Finland na nais nilang magwakas 
na ang laganap na mga kaso ng 
pampulitikang pamamaslang sa Pi- 
lipinas. Nang bumisita si Arroyo sa 
Brussels, Belgium, ang mensahe 
ring ito ang isinalubong sa kanya 
ng mga lider ng European Union at 
ng pinakamataas na pamunuan ni- 
to, ang European Commission na 
pinamumunuan ni Pres. Jose Manu- 
el Barroso. 

Taliwas sa pinalalabas ng Mala- 
kanyang, hindi totoong si Arroyo 
mismo ang nagbukas ng isyu ng ka- 
rapatang-tao. Sa harap ng malawa- 
kang batikos, napilitan lang siyang 
harapin noong Setyembre 14 si 
Irene Khan, Secretary General ng 
Amnesty International, na nagpa- 
hayag ng kawalang-tiwala sa isina- 
sagawang imbestigasyon ng Melo 
Commission. Binasa pa ni Khan kay 
Arroyo ang internasyunal na gabay 
sa mga "investigative commission" 

tulad Melo Commis- 
sion upang maging 
tunay na inde- 
pendyente, maka- 
biktima at ka- 
pani-pani- 
wala ang 
mga ito. 

Sa des- 
perasyong 
maisaisan- 
tabi ang 
usapin ng mga pagpatay 
at paglabag sa karapatang-tao, na- 
pilitan na lang si Arroyo na anya- 
yahan ang mga bansang kasapi ng 
European Union, UN Human Rights 
Commission at iba pang organisa- 
syong nagtataguyod sa karapa- 
tang-tao na magmasid sa ginaga- 
wang imbestigasyon sa bansa. Su- 
balit sa ipinakikitang malaking 
sarswelang imbestigasyon ng Melo 
Commission, sadyang walang ma- 
kukumbinsi si Arroyo. 

Mga protesta. Saanman tumu- 
ngo si Arroyo, sinalubong siya ng 
mga protesta. 

Sa Belgium, naglunsad ng pro- 
testa ang mga Pilipino at mga kaibi- 
gang Belgian sa harap ng gusali ng 
European Commision upang kunde- 
nahin si Arroyo. Sumama at nagsali- 
ta sa rali ang dalawang myembro ng 
parlamento ng Belgium. Nanawagan 
sila sa mamamayang Belgian na tu- 


ra sa la- 
hat ng 
m g a 
biktima ng re- 
himen. 

Sa Hawaii, sinalu- 

bong siya ng protesta 
ng mga migrante 
roon sa pangungu- 
na ng Anakbayan- 

Honolulu. Ipina- 

malas nila 
ang kanilang 
pagkamuhi 
kay Arroyo sa 
kanyang 
pakitang- 
tao lamang 
na pagpapahalaga 
sa mga migranteng manggagawa 
habang sistematiko niyang pi- 
napaslang ang kanilang mga kaba- 
bayan. 

NAM. Mula sa Europe, tumungo 
si Arroyo sa Havana, Cuba upang 
dumalo sa asembliya ng 118 bansa 
na kasapi ng Non-Aligned Move- 
ment (NAM) noong Setyembre 16. 
Sadyang hindi nababagay si Arroyo 
sa NAM na binubuo ng mga bansang 
nagtataguyod ng kasarinlan laban 
sa kontrol ng anumang dayuhang 
kapangyarihan. Taliwas sa maka-US 
na paninindigan ni Arroyo, nagpa- 
hayag ang NAM ng pagsuporta sa 
karapatan ng Iran sa enerhiyang 
nukleyar at pagbatikos sa mga “ili- 
gal na patakaran” ng Israel sa Pa- 
lestine at sa paglusob nito sa Leba- 
non. Bago pa man mabuo ng NAM 
ang mga resolusyon nito, matagal 
nang nakaalis si Arroyo. JAB] 

PANANALANTA NG PASISTANG ESTADO 


na 


Walang humpay na paglapastangan 
sa karapatang-tao 


gal na pag-aresto at detensyon at iba pang karumal-dumal na 


We awat pa rin ang mga pamamaslang, pagdukot, tortyur, ili- 


paglabag ng mga armadong galamay ng estado sa karapatang- 
tao ng mamamayan. Halos walang araw na lumilipas na walang bagong 
kaso ng pang-aabusong militar. Sumusunod ang pinakahuling naitalang 


mga kaso: 


Setyembre 16. Pinagbabaril ng 
11 lalaking nakabonet at naka- 
combat boots si Christopher Lunar, 
31, lider magsasaka at municipal 
coordinator ng partidong Anakpa- 
wis sa bayan ng Del Gallego, Ca- 
marines Sur. Naglilinis siya ng 
kanyang bakuran sa Barangay Sta. 
Rita II sa Del Gallego nang paligi- 
ran ang kanyang bahay ng mga 
lalaking armado ng mga .45 kal 
pistola. Si Lunar ang ika- 33 6 
myembro ng Anakpawis na 
pinaslang ng mga death 
squad ng rehimeng 
Arroyo. 

Noong araw ding 
iyon, pinaslang ng apat na 
armadong lalaki si Pablito 
Glean, chief security offi- 


cer ng oposisyunistang me- 


yor na si Jejomar Binay ng 

Makati City. Pinagbabaril si Glean 
habang nagkakape kasama ng ka- 
nyang mga kaibigan sa isang tinda- 
han sa Taguig City. Napatay din 
ang isang security guard at nasu- 
gatan ang tatlong kaibigan ni 
Glean sa pamamaril. Kabubunyag 
lang ni Glean noong Agosto sa “Op- 
eration Phoenix,” isang pakana ng 
Malakanyang para targetin na rin 
ng pampulitikang pamamaslang 
ang mga oposisyunistang anti-Ar- 
royo. 

Setyembre 15. Tatlong myem- 
bro ng partidong Anakpawis ang 
dinampot sa kani-kanilang mga ba- 
hay sa Sityo Sabitan, Barangay 

bo 


Santo Rosario, Malolos City. Ibi- 
nimbin at ininteroga sila nang 20 
oras tungkol sa presensya umano 
ng Bagong Hukbong Bayan (BHB) 
sa kanilang barangay. Ang iligal na 
pag-aresto kina Francisco Nicode- 
mus, Emmanuel Maceda at Sonny 
Rodante Cabague ang unang naita- 
lang paglabag sa karapatang-tao sa 
ilalim ng panunung- 
9 kulan ni Maj. Gen. 
Juanito Gomez, ang 
pumalit kay Maj. Gen. 
Jovito Palparan na 
S nagretiro bilang hepe 
ng 7th ID nitong Set- 
"yembre 11. 


N| LA Iligal ding ina- 
(A a resto sa araw na 
Bia. pita ito sa San 


NG N Marcelino, Zam- 


bales ang tatlong 
minoryang magsasa- 
kang sina Nelson Mallari, Nardo 
Serrano at Andres Dacanay—pa- 
wang mga lider ng Central Luzon 
Aeta Association. Dinampot sila 
nang mapadaan sa tsekpoynt at 
walang maipakitang sedula. Ibi- 
nimbin sila ng pulisya sa Castil- 
lejos, Zambales at pinakawalan la- 
mang nang magreklamo ang Kilu- 
sang Magbubukid ng Pilipinas. 

Setyembre 13. Malubhang na- 
sugatan si Joseph Domingo sa Si- 
tyo Mathay, Barangay Tuyo, Bala- 
nga City, Bataan bandang alas-7 ng 
umaga matapos siya akusahang ka- 
sapi ng BHB at pagbabarilin ni P02 


Leonardo Boy Tan, isang elemento 
ng PNP Special Action Force. 

Noong araw ding iyon, iligal na 
dinakip ng mga elemento ng RPA- 
ABB sa Sityo Bato-Bato, Barangay 
Tabun-ac, Toboso, Negros Occiden- 
tal ang sampung myembro ng Tea- 
tro Obrero, grupong pangkultura ng 
National Federation of Sugar Work- 
ers. Maghapong hinawakan at pi- 
nagpasa-pasahan ng RPA-ABB, 
Philippine Army at pulisya ng To- 
boso ang sampung aktibistang 
pangkultura bago pinakawalan. 
Inakusahan silang mga bagong rek- 
rut ng BHB. Nagpunta sila sa Tobo- 
so para mag-ensayo para sa isang 
street play na ipalalabas nila sa 
anibersaryo ng Escalante Massacre 
sa Setyembre 21. 

Setyembre 12. Pinagbabaril ng 
dalawang nakamotorsiklong lalaki 
sa Calamba, Laguna bandang alas- 
12:30 ng hapon si Nemesio Aquino, 
presidente ng JAM Liner Employees 
Union-National Federation of Labor 
Unions. Kalalabas lamang niya sa 
regional office ng Department of 
Labor and Employment kung saan 
siya dumalo sa bista ng kaso ng ka- 
nilang unyon nang siya'y paulanan 
ng bala. Namatay ang biktima ma- 
higit isang oras matapos siya dal- 
hin sa ospital dahil sa dalawang ta- 
ma ng baril sa kanyang likod. 

Samantala, sa Mauban, Quezon, 
dinukot ng mga pinaghihinalaang 
elemento ng militar si Marco Fer- 
dinand, Bayan Muna coordinator sa 
bayang iyon. Si Ferdinand ay pi- 
nagbibintangan ng militar na 
myembro ng BHB. 

Setyembre 11. Sinalbeyds ng 
mga tropa ng 19th IB ang hors de 
combat na si Bibiano Rentillosa, 

kalihim ng Northern Leyte Front. Naliligo si Rentillosa nang ma- 
sukol siya ng mga sundalo sa Barangay Libertad, Kananga, Leyte. 
Dahil hindi siya armado ay hindi nanlaban si Rentillosa. Ayon sa 
mga nakasaksing tagabaryo, nakita nilang buhay at walang sugat 
na dinakip si Rentillosa. Subalit di nagtagal ay ibinalita ng mili- 
tar na namatay siya umano sa isang engkwentro kasama ng tatlo 
pang Pulang mandirigma. Pinabulaanan ng National Democratic 
Front sa rehiyon na nagkaroon ng engkwentro. Wala rin anitong 
ibang namatay na mga gerilya at wala ring nakuhang armas o 
dokumento kay Rentillosa. 

Setyembre 10. Dinukot ng mga elemento ng 74th IB sa Ba- 
rangay Buenavista, San Narciso, Quezon sina Midwen Hiwatig, 26 
at Jovito Marco, 23 bandang ala-una ng madaling araw. Dinala 
ang dalawang magsasaka sa Camp Nakar sa Lucena City pero nang 
hanapin doon ni Flordeliza Hiwatig, ina ni Midwen ay sinabi ng 
militar na wala sa kanila ang mga ito. 

Setyembre 7. Natagpuan ang bangkay ni Napoleon Bautista 
sa Calumpit, Bulacan pitong araw matapos siya dukutin ng mga 
sundalo sa kanilang bahay sa Barangay San Roque, Hagonoy, Bu- 
lacan kasama ng kanyang asawang si Ofelia. Parehong kasapi ng 
Anakpawis-Hagonoy ang mag-asawa. Pinakawalan noong Agosto 
31 ang bugbog-saradong si Ofelia. Si Napoleon naman ay halos 
hindi na makilala nang matagpuan ang kanyang bangkay dahil 
basag ang kanyang mukha. Tinapyas din ang isa niyang tainga at 
marami siyang saksak sa buong katawan. 

Samantala, pinaslang sa Barangay Cantubod, Danao, Bohol ng 
dalawang lalaking nakamotorsiklo si Victor Olayvar, 41, provincial 
coordinator ng Bayan Muna (BM) at upisyal ng Hugpong sa mga 
Mag-uumang Bol-anon (HUMABOL). Si Olayvar ay isa sa apat na 
lider ng HUMABOL na target ng asasinasyon ng 302nd IBde. Ang 
tatlo pa ay sina Felipeneri Bejasa, vice chairman ng HUMABOL: 
William “Boy” Banting, chairman ng HUMABOL: at Thomasa San- 
tos, tagapangulo ng HUMABOL sa Alicia, Bohol. 

Noong araw ding iyon, pinagbabaril hanggang sa mapatay ng 
mga nakamotorsiklong lalaki sina Konsehal Roberto Victoria at 
asawa niyang si Shirley bandang alas-5:30 ng umaga sa Pulilan, 
Bulacan. Aktibong sumusuporta ang mag-asawa sa laban ng mga 
magsasaka sa Hacienda Mefiez sa bayang iyon. 

Samantala, sa Barangay San Jose, Hagonoy, Bulacan ay dinu- 
kot ng mga armadong lalaki sina Roderick John Cruz at Marvin Ve- 
rano at pwersahang isinakay sa isang owner-type na dyip. 

Setyembre 4. Pinagbabaril hanggang sa mapatay ng pitong 
armadong lalaki si Ranbert “Alvin” Placencia, municipal coordinat- 
or ng partidong Anakpawis sa Mawab, Compostela Valley, tserman 
ng Nuevo Iloco Farmers Association at council member ng Nagka- 
hiusang Mag-uuma sa Mawab. Si Placencia, na ninakawan din ng 
kanyang bag at cellphone, ay pinaslang matapos sitahin ng mga 
salarin ang sinasakyan niyang motorsiklo sa Purok 8, Sta. Monica, 
Nuevo Iloco, Mawab. Siya ang ika-77 biktima ng pampulitikang 
pamamaslang sa Southern Mindanao. [AB] 


Sigaw 
para sa HUSTISYA 


ormal na itinatag noong Setyembre 

15 sa University of the Philippines 
ang HUSTISYA! (Victims of the Arroyo 
Regime United for Justice o “Mga Bikti- 
ma ng Rehimeng Arroyo na Nagkakaisa 
Para sa Katarungan”) bilang pambansang 
organisasyon ng mga pamilya ng mga 
biktima ng mga ekstrahudisyal na pama- 
maslang at mga biktima ng pampuliti- 
kang panggigipit at iba pang paglabag 
sa karapatang-tao sa ilalim ng rehimeng 
Arroyo. 

Nagpasya ang mga biktima at mga 
pamilya nila na magbuo ng organisasyon 
upang igiit ang pagkamit ng hustisya at 
pagwawakas sa terorismo ng estado. Ba- 
tid nilang wala silang mapapalang segu- 
ridad o simpatya mula sa rehimeng Arro- 
yo kaya aakuin nila ang responsibilidad 
ng pangangalaga sa mga saksi at pagta- 
tanggol at pagpreserba ng mahahala- 
gang ebidensya. 


SHUSTISYAT 


Kabilang sa mga dumalo ang pamilya 
ni Benjaline Hernandez, manunulat sa 
Ateneo de Davao University at deputy 
secretary general ng KARAPATAN sa 
Southern Mindanao na sinalbeyds ng 
mga tropa ng AFP noong Abril 2002 sa 
North Cotabato. Nagsisilbing tagapagsa- 
lita ng HUSTISYA ang kanyang ina na si 
Evangeline. Tumayong convenor sina Dr. 
Chandu Claver, asawa ni Alice Claver at 
Orly Marcellana, asawa ni Eden Marcella- 
na, kapwa mga biktima ng pampuliti- 
kang pamamaslang. Si Alice, isang coord- 
inator ng Bayan Muna ay pinaslang 
noong Hulyo sa Kalinga samantalang si 
Eden ay secretary-general ng Karapatan- 
Southern Tagalog na pinatay sa Oriental 
Mindoro noong Abril 2003. JAB 

Sampal sa mga 
biktima ng 
paglabag sa 
karapatang-tao 


alakas na sampal sa mga 

biktima ng paglabag sa 
karapatang-tao ang gantimpa- 
la ni Gloria Arroyo sa kanyang 
paboritong pasistang hene- 
ral--ang promosyon niya bi- 
lang myembro ng kanyang ga- 
binete. 

Bago pa man magretiro si 
Maj. Gen. Jovito Palparan no- 
ong Setyembre 11 ay inianun- 
syo na ang pagtatalaga sa ka- 
nya bilang deputy national 
security adviser. Subalit napili- 
tan ang Malakanyang na iatras 
ito sa lakas ng batikos mula sa 
loob at labas ng bansa. Ang 
kapwa pasista ni Palparan na si 
Ret. Lt. Gen. Pedro Cabuay, da- 
ting hepe ng Southern Luzon 
Command, ang itinalaga rito. 
Plano nilang "palamigin" muna 
si Palparan nang isang buwan 
bago italaga siya sa President- 
ial Task Force on Counter-In- 
surgency sa ilalim ni Executive 
Secretary Eduardo Ermita, isa 
sa mga pangunahing militaris- 
ta sa gabinete ni Arroyo. 

Anang Partido Komunista 
ng Pilipinas sa isang pahayag, 
sa gantimpala niyang ito kay 
Palparan at Cabuay pinasasak- 
law na ng Malakanyang sa 
buong bansa ang pasistang 
karahasang inihasik niya sa 
mga lugar na kinatalagahan 
niya. Hudyat din ito sa AFP na 
paigtingin pa ang mga arma- 
dong atake laban sa ligal na 
demokratikong kilusan at mga 
di armadong sibilyan sa kana- 
yunan at kalunsuran. [AB] 

Japan-Philippines Economic Partnership Agreement 


Ibayong bigwas sa lokal 


na ekonomya 


bre 8 ang Japan-Philippines Economic Partnership Agreement (JPE- 


Pisa ng mga kinatawan ng Pilipinas at Japan nitong Setyem- 


PA), isang kasunduang pinanukala noong 2002 at lihim na binuno 
sa loob ng apat na taon. Katulad ng iba pang kasunduan para sa “mala- 
yang kalakalan”, ang JPEPA ay nakabalangkas sa doktrina ng imperyalis- 
tang globalisasyon at naglalayong lubusang iliberalisa ang ekonomya ng 
mga atrasado at di-industriyalisadong bansa. Ito ang unang bilateral na 
kasunduan para sa “malayang kalakalan” na pinasok ng Pilipinas, dagdag 
sa multilateral na mga kasunduang pinirmahan nito bilang bahagi ng 


World Trade Organization. 


Sa ilalim ng JPEPA, ibabagsak 
ng rehimeng Arroyo nang hang- 
gang 80% ang mga taripa sa mga 
produktong industriyal, agrikultu- 
ral at iba pa sa loob ng sampung 
taon. Gayundin, nangako ang rehi- 
men na magbigay ng insentibo sa 
mga dambuhalang kumpanyang 
Hapon para pumasok sa lokal na in- 
dustriya ng sasakyan at elektro- 
niks. Kabilang dito ang pagbabag- 
sak ng taripa sa bakal na mula sa 
Japan nang hanggang 60% sa ta- 
ong 2010 at lubusang pagpawi sa 
mga taripa sa mga sasakyang Ha- 
pon sa susunod na mga taon. Kapa- 
lit nito, ibababa umano ng Japan 
ang mga taripa nito sa mga pro- 
duktong agrikultural mula sa Pili- 
pinas, tulad ng pinya at saging. 
Gayundin, nangako ang Japan na 
tumanggap ng 200 Pilipinong nars 
at caregiver bawat taon. 

Sa unang tingin pa lamang, na- 
pakalaki na ng disbalanse sa pagi- 
tan ng isinuko ng rehimeng Arroyo 
kumpara sa di signipikanteng mga 
kunsesyon na ibinigay ng gubyer- 
nong Hapon. Malinaw na ang ta- 
nging makikinabang sa kasunduang 
ito ay ang mga kumpanyang Hapon 
na dati nang nagsasamantala sa 
atrasado at di industriyal na eko- 
nomya ng bansa. Itutuloy lamang 
ng mga kumpanyang ito ang pagta- 
tayo ng kanilang mga pabrika sa 


mga export-processing zone sa ban- 
sa kung saan tinatamasa nila ang 
sangkatutak na mga insentibo at 
kunsesyon na ibinibigay ng reak- 
syunaryong gubyerno. Kabilang di- 
to ang pahintulot na iangkat ang 
lahat ng kanilang kakailanganing 
sangkap sa produksyon mula sa ka- 
nilang bansa, 100% pagbabalik ng 
kanilang tubo sa Japan at pagsasa- 
mantala sa kimi at murang lakas 
paggawa ng Pilipinas. 
Pinatatampok ng kasunduang 
ito ang kawalang interes ng rehi- 
meng Arroyo na suportahan ang 
lokal na mga industriya at paunla- 
rin ang ekonomyang nagsasarili at 
industriyalisado. Interesado la- 
mang ito sa panandaliang kalu- 
wagan na dala ng remitans ng mga 
overseas contract worker at eksport 
ng piling mga produkto. Masahol 
pa, tiyak na wawasakin ng mga ka- 
sunduang katulad ng JPEPA ang 
natitirang lokal na industriya at 
naghihingalo nang mga sektor ng 
ekonomya ng Pilipinas. At bilang 
una sa serye ng mga di pantay at 
mapangwasak na bilateral na ka- 
sunduang handang pasukin ng 
reaksyunaryong gubyerno, nagba- 
badya ito ng mas matindi pang kri- 
sis pangkabuhayan para sa mama- 
mayang Pilipino at lalong pagsahol 
ng malakolonyal at malapyudal na 
sistema sa Pilipinas. JAB 


Pagbigo sa RSOT sa Albay 


Kinapanayam ng AB nitong Agosto 27 si Ka Floyd, kalihim ng isang lara- 
ngan sa Albay, kung papaano nila binigo ang RSOT na inilunsad ng AFP sa 
kanilang erya. 


militar ang mga baryo sa tatlong bayang sakop ng larangang geril- 
yang pinamumunuan ni Ka Floyd. Ang pagsusuyod na ito ng kaaway 
ay unang hakbang sa siyam na buwang pagsasailalim sa lugar sa opera- 
syon ng Reengineered Special Operations Team (RSOT). Matapos ang 
pagsusuyod ng 11 platung ito, pumasok sa erya ang mga elemento mu- 
la sa 3rd Scout Rangers Battalion (SRB) at 65th, 31st at 42nd IB ng 


S: loob ng ilang araw noong Pebrero 2006, sinuyod ng 11 platun ng 


Philippine Army. 

Layunin ng operasyong RSOT na 
kabigin ang kalooban ng mga 
taumbaryo at sa proseso ay pagka- 
itan ng suportang masa at durugin 
ang Bagong Hukbong Bayan (BHB) 
sa lugar. Naglunsad sila ng iba't 
ibang aktibidad sa mga barangay 
sa tatlong bayan para makamit ang 
layuning ito. 

Bilang panimulang hakbang, 
ipinatawag ng militar ang mga upi- 
syal ng barangay upang ipaalam na 
mananatili sila sa lugar at ipatiila- 
lim nila sa kanilang kontrol ang 
erya sa loob ng maraming buwan. 

Sa loob ng siyam na buwan, 
inisa-isa ng RSOT ang mga baran- 
gay sa erya. Isinagawa ang pagse- 
sensus sa bawat si- 
tyo. Inalam ng ka- 
away ang bilang 
ng mga bubong 
sa lugar at ki- 
nilala ang 
mga pamilya at ` 
ang bawat indi- 


bidwal. Kinabisa rin ng kaaway ang 
tereyn. 

Upang makuha ang kalooban 
ng mga taumbaryo, naglunsad ang 
miltar ng mga proyektong pang- 
imprastruktura at iba pa umanong 
serbisyong sosyal tulad ng pagsa- 
saayos ng mga basketball court at 
paglilinis sa tabi ng mga daan. 

Binuo rin ng kaaway ang kani- 
lang lambat-paniktik sa tatlong ba- 
yan. Mga babaeng kilalang sangkot 
sa mga anti-sosyal na aktibidad sa 
baryo ang kanilang pinili. Niliga- 
wan sila ng ilang sundalong naka- 
toka sa mga ito at sinilaw sila ng 
pera. Magdamag na nakikipag-inu- 
man sa kanila at madalas ding sa 

bahay mismo ng mga 

ito natutulog 

ang mga sun- 
dalo. 

Mula 

naman 

sa mga 

baran- 

gay police, itinayo ng militar ang 
Civilian Volunteer (Organization 
(CVO). 

Sa huling yugto ng operasyon 
nila sa mga barangay, nagdaos ang 
kaaway ng pangkalahatang pulong 
ng mga taumbaryo kung saan 
pwersahang pinadalo ang mama- 
mayan. 

Handa at buo ang loob ng Pu- 
lang hukbo. Matatag ang pasya ng 
yunit ng hukbo na manatili at mag- 
patuloy ng mga gawain kahit may 
“pwersang hibog kang kawal” (ma- 
kapal na pwersa ng kaaway) sa 
erya. Bilang unang hakbang, kag- 
yat na nagpulong ang yunit ng 
BHB. Tinalakay sa pulong kung pa- 
paano lulugar ang tropa ng BHB sa 
harap ng bagong kalagayan ng 
pagdagsa at matagalang pagma- 
mantine ng tropa ng kaaway sa 
erya. 

Kung saan maluwag, doon sila 
pumwesto. Ayon kay Ka Floyd, bu- 
kod sa paggampan ng pang-araw- 
araw na gawain sa pag-oorganisa, 
pinagplanuhan nila kung paano 
makabibigwas sa kaaway sa loob ng 
erya. 

Upang makontrol ang kilos ng 
kaaway, naglunsad ng mga opera- 
syong haras-isnayp ang BHB sa 
ilang piling barangay. Layunin ng 
mga ito na papaniwalain ang ka- 
away na pinoprotektahan ng BHB 
ang naturang lugar upang doon 
ikonsentra ng militar ang kanilang 
tropa. Sabi pa ni Ka Floyd: “Tumpak 
ang taktika.” Mismong mga taga- 
pagsalita ng militar sa lugar ang 
nagsabing nasusukol na raw nila 
ang BHB kaya naglulunsad ito ng 
mga operasyong haras- 
ment kung saan napaatras 
diumano ito. Hindi batid ng ka- 
away na dahil sa ikinonsentra nila 
ang kanilang tropa sa mga piling 
lugar na pinaglulunsaran ng atriti- 
bong aksyon ng BHB, lumuwag ang 
ibang barangay at bwelong nakaga- 
gampan ng gawain ang Pulang 
hukbo sa mga ito. Sabi ni Ka Floyd, 

“Napasasakay ang kaaway sa ating 
disenyo...tayo ang nagtatakda 
kung saan natin sila papupunta- 
hin.” 

Hindi kailanman natukoy ng ka- 
away ang base ng mga Pulang ge- 
rilya. Kahit minsan ay wala silang 
nakitang yunit ng hukbong bayan. 
Wala silang anumang nagawang 
inisyatiba sa laban. Taliwas sa 
ninanais ng kaaway, ang BHB ang 
palaging may hawak ng inisyatiba 
at nakabigwas sa mga tropa ng 
RSOT. Maluwag na nakapaglunsad 
ang BHB ng 12 operasyong haras- 
isnayp laban sa kaaway. Isa ang 
namatay at dalawa ang nasugatan 
sa mga tropa ng kaaway nang bira- 
hin ng BHB ang mismong himpilan 
ng brigada. Sa isa pang operasyon 
ng mga Pulang mandirigma, tatlo 
ang nasugatan sa panig ng 3rd 
SRB. 

Inagapan din ng mga kasama 
ang pagnunyutralisa sa mga baba- 
eng napatunayang nakikipagtulu- 
ngan sa militar. Kagyat na kinausap 
ang naturang mga babae. Pinaalis 
muna sa lugar ang ilan upang hin- 
di na maimpluwensyahan ng ka- 
away. Ginawang prayoridad pagka- 
tapos ng siyam na buwang paglala- 
gi ng RSOT sa erya ang pagkumple- 
to sa pagnunyutralisa sa tukoy na 
mga elementong paniktik ng ka- 
away. Lahat sila ay bini- 
gyan ng mga babala 
at pagkakataon para 
tumigil na lamang at 
magbago. 

Dahil nakokontrol ng Pu- 


lang hukbo ang kilos ng kaaway F UA eo 


sa lugar, patuloy pa ring naka- 
paggagawaing-masa ang 
mga kasama roon. Sa 
panahon ng RSOT, .. 
nakapag-oorganisa (AX 
pa ng mga taumba- Y 
ryo ang mga Pulang 
gerilya. Nakapaglun- 
sad ng mga pag-aa- 
ral. Patuloy na naisu- i 
long ang rebolusyong “ ' 


oz 
sak 

agraryo at nakapagpalitaw ng pin- 
ansyal at materyal na suporta para 
sa rebolusyonaryong kilusan mula 
sa mga panggitnang pwersa sa sak- 
law ng RSOT. 

Susi sa tagumpay ng mga kasa- 
ma sa erya sa pagharap sa RSOT at 
paggampan pa rin sa mga gawain 
ang masusing pag-aaral sa kilos ng 
kaaway, mahigpit na koordinasyon 
sa masa at aktibong pagtulong ni- 
la, kabilang ang walang tigil na 
pagpapaabot ng impormasyon sa 
kilos ng kaaway. 

Palaging nasusubaybayan ng 
yunit ng BHB ang manera at pa- 
dron ng pagkilos ng kaaway, ga- 
yundin ang bawat kakaibang galaw 
ng mga ito. Nabatid ng yunit ng 
Pulang hukbo na estilo ng RSOT sa 
kanilang lugar ang clustering oœ 
pag-ooperasyon sa kulumpon ng 
tatlong magkakatabing barangay. 
Di bababa sa 40 tropa ang ipinapa- 
kat ng militar sa tatlong barangay 
na sakop ng clustering. Ang main 
body ay may pwersang panseguri- 
dad na isang platung nahahati sa 
tatlong iskwad. Nakadeploy ang 
main body pangunahin sa isa sa 
mga barangay. Nagpapapasok ito 
ng mga iskwad sa dalawa pang ba- 
rangay. Isa sa mga iskwad na ito 
ang nagsasagawa ng clearing ope- 
rations. Napag-aralan ng Hukbo na 
500 metro lamang ang minamanti- 
ning layo ng pwersang panseguri- 
dad sa main 
body. Da- 

hil dito, 


kayang-kaya ng yunit ng BHB na 
bumase sa katabi lamang na bara- 
ngay ng mga baryong nasa ilalim 
ng clustering dahil tiyak nila ang 
distansya at kilos ng tropang pan- 
seguridad ng kaaway. Nakatutu- 
wang isipin, ayon kay Ka Floyd, na 
kung minsan ay nakakayanan pa 
nilang bumase sa loob mismo ng 
isang barangay na sakop ng cluste- 
ring. 

Aktibo at malawak din ang lam- 
bat-paniktik ng mga Pulang gerilya 
sa hanay ng taumbaryo sa lugar. 
Naipapaabot kaagad sa mga kasa- 
ma kung aling barangay ang sunod 
na papasukin ng kaaway kaya tuwi- 
tuwina'y alam ng mga Pulang geri- 
lya kung saan sila paborableng bu- 
mase. Nasusundan din nila kung si- 
nu-sinong tao sa baryo ang kina- 
kausap at nirerekrut ng militar pa- 
ra maging elementong paniktik. 

Sa paglisan ng militar sa erya, 
mataas ang kasiglahan ng mga ka- 
sama dahil bukod sa hindi nade- 
pensiba ang BHB kahit minsan, pa- 
tuloy silang nakagampan ng kani- 
lang mga gawain, nanatiling ma- 
sigla ang pagkilos at suporta ng 
masa, at walang organisasyong ma- 
sa at rebolusyonaryong pampuliti- 
kang istrukturang nabuwag sa lu- 
gar. 

Ani Ka Floyd, “Kahit kinokon- 
trol ng kaaway ang ating erya ay di 
natin dapat pabayaan ang ating lu- 
gar. Umangkop tayo sa sitwasyon. 
Dapat naaalalayan 
nb, din natin ang masa 

sa panahong gini- 
gipit sila ng ka- 
away. Dapat makita 
ng masa na tayo ay 
nananatiling san- 


' ang epekto kung 
iiwan natin sila da- 
hil sila ang nakataya. 
Kung basta na lang 
natin iiwan ang masa ay 
baka mag-umpisa uli tayo 
sa uno pagbalik natin.” JAB 

C a P SA IBAYONG DAGAT 


Limang taon matapos ang 9-11 


inamit ni George W. Bush ang 
Ga atake ng al Qaeda 

sa New York City noong Se- 
tyembre 11, 2001 (“9-11”) bilang 
sangkalan para lusubin at sakupin 
ang Iraq at Afghanistan at pagban- 
taan ang iba pang bansang naggi- 
giit ng kasarinlan at tumututol 
magpailalim sa hegemonya ng US. 
Para rito, hinatak ni Bush ang 
pinakamaraming alyado at papet 
na estado sa mga gerang agresyon 
sa ngalan ng "anti-terorismo.” 


Patung-patong na kaswalti, 
lumalawak na pagtutol 


ula nang lusubin ng US ang Iraq noong 2003 hanggang Se- 

tyembre 11 ngayong taon ay umaabot na sa 2,904 na pwer- 
sang pang-okupasyon ang namamatay. Sa bilang na ito, 2,671 ang 
Amerikano, 118 ang taga-United Kingdom (UK) at 115 ang mula sa 
iba't iba pang bansa. Di bababa sa 19,945 sundalo ng US ang nasu- 
gatan sa mga labanan at tinatayang mahigit 30,000 na ang nabaliw 
dahil sa matinding sikolohikal na pinsala dulot ng gera. Sa Afghanis- 
tan, mula nang atakehin ito ng US noong Oktubre 2001 hanggang Se- 
tyembre 2006 ay 475 na ang namamatay na pwersang pang-okupa- 
syon---335 nito ay Amerikano at 140 ang iba't iba ang nasyunalidad. 
Samantala, 894 naman ang nasugatang mga tropa ng US. 


Tinatayang mahigit 200,000 
nang mga sibilyan ang namamatay 
at nasusugatan habang milyun- 
milyon na ang nawalan ng tahanan 
dahil sa walang habas na pambo- 
bomba ng US sa Iraq at Afghanis- 
tan. Milyun-milyon ang dumaranas 
ng matinding gutom dahil sa pa- 
nganganyon, pambombomba at 
mga operasyong militar ng US. Ka- 
ramihan sa kanila ay kababaihan at 
mga bata. Laganap ang panggaga- 
hasa, panununog, pandarambong 
at iba pang paglabag ng mga tropa 
ng US sa karapatang-tao. 

Sa iba't ibang panig ng mundo, 
lumalawak ang pagbatikos sa pang- 

Sa proseso, di hamak na mas 
masahol na uri ng terorismo ang pi- 
nakawalan ng US kaysa sa pam- 
bobomba ng al Qaeda noong 2001. 
Mas malaking pinsala ang dala ng 
US sa mga pinanghihimasukan at 
inookupang bansa. Isinaisantabi ni- 
to ang maraming pandaigdigang 
makataong batas at sibilisadong 
kumbensyon para tuluyang mapawi 
ang mga ligal na hadlang sa ginaga- 
wa nitong mga panunupil. 

Limang taon nang isinasangka- 


gegera ng US. Sa UK, napilitan si 
Prime Minister Tony Blair na idek- 

lara ang kanyang pagbibitiw pagsa- 
pit ng Hulyo 2007 dahil sa pagkaka- 
sangkot nila sa gera sa Iraq at 
Afghanistan. Sa Canada, tutol na 
ang mamamayan sa pagpapadala ng 
mga tropa at sa Spain at Italy, na- 
talo sa eleksyon ang mga kandida- 
tong sumusuporta sa naturang mga 
gera. Sa US, mariing kinukundena 
ng mga pamilya ng mga sundalo ang 
pagpapalawig pa sa tour of duty 
(takdang panahon sa serbisyo) ng 
mga ito. Subalit sa halip na magba- 
was ng tropa, umaabot na ngayon 
sa 132,000 ang mga sundalo ng US 


lan ng rehimeng Bush ang “9-11.” 
Subalit taliwas sa inaasahan nito, 
nasasadlak ngayon ito sa mga gera 
na walang kahihinatnan kundi ang 
lumalaki pang pagkatalo. Tumitindi 
ang pagtutol at batikos ng mama- 
mayang Amerikano at ng buong 
mundo habang ibayong nalalantad 
ang kahungkagan ng mga dahilan 
ng US para sa panggegera nito. W 


sa Iraq at tinatayang aabot ito sa 
140,000 pagsapit ng 2007. 
Malaking mayorya ng mamama- 
yang Amerikano ang tutol sa pana- 
natili ng US sa Iraq, pangunahin na 
dahil sa napakalaking halagang ni- 
lulustay ng rehimeng Bush at sa lu- 
malaking bilang ng mga kaswalting 
Amerikano.Tinatayang aabot sa 
5286 bilyon ang depisit sa pamban- 
sang badyet ng US sa 2007 mula sa 
5260 bilyon ngayong taon dahil sa 
patuloy na pagbuhos ng rehimeng 
Bush ng salapi at iba pang rekurso 
sa panggegera nito sa Iraq. JAB] 

SA IBAYONG DAGAT Q a $ 


Dagdag na kasinungalingan, nalantad 


agdag sa kasinungalingan tungkol sa pag-iingat umano ni Sad- 9 
dam Hussein ng mga sandatang mapamuksa, tumambad naman 
ngayon ang iba pang bulaang mga pahayag ng rehimeng Bush. 


Ayon sa mga dokumentong isi- 
napubliko ngayong Setyembre ng 
US Senate Intelligence Committee, 
lumabas sa isang pagsusuri ng 
Central Intelligence Agency (CIA) 
noon pang Oktubre 2005 na “wa- 
lang ugnayan at hindi kinanlong” 
ni Hussein ang grupo ni Abu Mu- 
sab al Zarqawi, isa sa mga pangu- 
nahing lider ng al Qaeda na buma- 
base sa Iraq. Katunayan, ayon sa 
naunang ulat ng CIA noong Enero 
2003, itinuring ni Saddam na ban- 
ta sa pambansang seguridad ang 
mga “ekstremistang Islamiko” na 
nag-oopereyt sa loob ng Iraq. 

Ang presensya nina Zarqawi sa 
Iraq ang isa sa mga ipinanganga- 
landakang “ebidensya” ng rehi- 
meng Bush ng pagsuporta umano 
ni Saddam sa al Qaeda at batayan 
para pabagsakin ang kanyang gu- 
byerno. Namatay noong Hunyo si 
Zarqawi nang bombahin at salaka- 
yin ng mga tropa ng US ang gusa- 
ling pinagkukutaan niya sa Iraq. 

Kasabay nito, napilitan din si 
Bush na aminin ang pag-iral ng 
lambat ng mga lihim na bilanggu- 
an sa iba't ibang bahagi ng mundo 
kung saan ikinukulong nang wa- 
lang taning at tinotortyur ang mga 
pinagsususpetsahang terorista. 
Ang karamihan ng mga bilanggu- 
ang ito, na pinamamahalaan ng 
CIA, ay nasa Eastern at Western Eu- 
rope at ilang bansa sa Asia tulad 
ng Pakistan at Thailand. Bukod ito 
sa mga lantad na mga bilangguan 
sa Iraq at Guantanamo, Cuba. 

Upang apulain ang galit ng ma- 
mamayan sa nalantad na walang 
pakundangang paglabag sa kara- 
patang-tao, inianunsyo ni Bush ang 
pagbubuo ng mga espesyal na hu- 

kumang militar pa- / 
ra litisin ang 

E E N 
mga AAN 


pinaghihi- NG 
nalaang "tero- Jp 
rista.” Subalit VB 
iniutos ng Korte 
Suprema ng US 
noong Hunyo ang 
pagbabaklas sa. i 
mga ito dahil? 005 
labag ito dila” “U 
mang sa mga probisyon ng Geneva 
Conventions hinggil sa pagtrato sa 
mga bihag pandigma kundi sa mga 
batas mismo ng US. Hindi kinikila- 
la ng rehimeng Bush ang mga dete- 
nido bilang mga bihag ng digma na 
may mga karapatan kundi mga “ka- 
away na kombatant”--isang inim- 
bentong kategorya para sa mga de- 
tenido na walang anumang kara- 
patan. 

Tinututulan din ng Korte Supre- 
ma at iba pang kritiko ang panuka- 
la ni Bush hinggil sa otorisadong 
paggamit ng "mapamilit na mga 
pamamaraan" o tortyur para paa- 
minin ang mga suspetsado at pag- 


a 


gamit sa korte ng ebidensyang na- 


D kuha sa gayong pamamaraan. 


AA Tutol din sila sa panukalang 


maaaring litisin at 


|retong ebidensya at 
paglilibre sa deman- 
\ da sa mga operatiba 
ng CIA at iba pang 
N "interrogator" na 
gumagamit ng 
2 "mapamilit na 
mga pamamaraan." 
Para makaalpas sa mga li- 
mitasyong itinatakda ng desisyon 
ng Korte Suprema ng US sa ma- 
pang-abusong pagtrato sa mga de- 
tenido, hinihiling ngayon ni Bush 
sa Kongreso at Senado ng US na 
magpasa ng mga batas na maglili- 
galisa sa kategoryang “kaaway na 
kombatant” at sa lahat ng iba 
pang kaakibat nitong patakarang 
mapangyurak sa karapatang-tao. 
Sa partikular, nais ni Bush na mu- 
ling itulak ang pagbubuo ng mga 
hukumang militar at paghuhusga 
batay sa “sikretong ebidensya”. 
Subalit malabong matupad ang 
kagustuhang ito ni Bush sa harap 
ng mariing pagtutol maging ng mga 
kapartido niya sa US Senate at ng 
ilang mahigpit niyang alyado. [E 


Doktrinang Bush, ididikdik sa AFP 


NAGBABADYA ang ibayong pagtindi ng mga pagdukot at pagpaslang 
sa mga aktibista at pagsupil sa mga protesta matapos ianunsyo ng 
rehimeng Arroyo ang plano ng US na dagdagan ang ayuda-militar ni- 
to sa Pilipinas at bigyan ng pagsasanay-militar ang lahat ng yunit ng 
Armed Forces of the Philippines (AFP). Inianunsyo ito ni Arroyo ma- 
tapos ang kanyang pagbisita sa himpilan ng US Pacific Command sa 


Honolulu, Hawaii nitong Setyembre 17. 

Tiyak na gagamiting balangkas ng pagsasanay ang doktrinang 
Bush na nagsasaisantabi sa lahat ng mga establisadong prinsipyo ng 
makataong batas at alituntunin sa digma. Lalong magsisilbi ang AFP 
bilang pangunahing instrumento para ipagtanggol ang tuta at bulok 
na rehimeng Arroyo at supilin ang mga patriyotiko at demokratikong 
pwersa. JAB] 

5 Bana) BALITA 


7 sundalo patay, 5 sugatan sa ambus ng BHB sa Samar 


PITONG sundalo ng 14th IB ang na- 
matay at lima ang nasugatan nang 
ambusin sila ng mga Pulang mandi- 
rigma sa ilalim ng Arnulfo Ortiz 
Command (AOC) ng Bagong Huk- 
bong Bayan (BHB) noong hapon ng 
Setyembre 15 sa Sityo Cantipon, 
Barangay Casandig, Paranas, Samar. 
Ang mga sundalo, na lulan ng isang 
trak, ay kababalik lamang mula sa 


sentro ng Paranas nang tambangan 
sila ng BHB. Pinagtakpan ng militar 
ang kanilang mga kaswalti nang iu- 
lat nila sa midya na isang sundalo 
lang ang namatay at dalawa lang 
ang nasugatan sa ambus. 

Sa isang pahayag, sinabi ni Ka 
Vicente Magbuhat, tagapagsalita 
ng AOC, na ang ambus ay isa sa 
mga anyo ng pagpapatupad ng re- 


bolusyonaryong hustisya para sa 
mga biktima ng nagaganap na mga 
pampulitikang pamamaslang at iba 
pang paglabag sa karapatang-tao 
sa Eastern Visayas. Ipinapakita rin 
nito, aniya, ang paglakas ng arma- 
dong pakikibaka sa Samar taliwas 
sa ipinangangalandakan ng militar 
na nanghihina na ang rebolusyo- 
naryong kilusan dito. 


Lalaban ako hanggang sa katapusan--Nicole 


LALABAN ako hanggang katapusan" 
--ito ang reaksyon ni “Nicole,” 22- 
taong-gulang na dalagang ginahasa 
ng apat na US Marines noong No- 
byembre 2005 sa tangka ng mga 


tauhan ng Department of Justice . 


(DOJ) na kumbinsihin siyang maki- 
pag-areglo at sa mga paninira 
nila tungkol sa kanya. 
Ibinunyag niya at 
ng kanyang ina sa 
midya noong Se- 
tyembre 16 na ti- 
nangka ni Senior Sta- P 
te Prosecutor Emile Fe 
de los Santos na himu- 
kin silang makipag- 
areglo na lamang sa /: 
mga akusado. Ayon kay 
de los Santos, kung hindi sila 
makikipag-areglo ay ihahain ng 
gubyerno ng Pilipinas sa US ang 
pag-abswelto sa mga akusado ka- 
palit ng paggagawad ng US ng asy- 
lum kay dating agriculture under- 
secretary Jocelyn “Joc-joc” Bolan- 
te. Gusto rin ni de los Santos na 
sabihin ni Nicole sa korte na ayaw 
na niyang ipagpatuloy ang kaso 
dahil pagod na siya at wala nang 
magagawa pa ang kanyang abuga- 
do. Ibinunyag ito ng mag-ina dahil 
batid nilang “pinaglalaruan” na la- 
mang ng mga abugado ng gubyer- 

no ang kaso. Sa halip na idiin ang 
akusado, pumabor pa sa kanya ang 
mga tanong ng tagausig. 

Bunga nito, nag-walk out sa 
korte ang mag-ina at sumulat kay 
Secretary of Justice Raul 
Gonzalez para igiit na palit- 
an ang mayorya ng mga ta- 
. gausig dahil walang kakay- 
ahan ang mga ito at 
katiwa-tiwala. 
Ngunit tumanggi si 
Gonzales at sa halip ay 
ipinagtanggol pa ang ka- 
nyang mga tauhan. Si- 
niraan niya si Nicole 
sa pagsabing “baka 
nasa guniguni na 
naman niya ang alok 
ng pakikipag-areg- 
lo.” Malaon nang 
ipinapamalas ni Gon- 

zalez ang kawalan niya 
ng simpatya sa biktima. Bago pa 
man magsimula ang paglilitis sa 
korte, itinulak na niya ang pagpa- 
pagaan sa kaso ng tatlo sa apat na 
akusado at ipinagkalat niya sa 
publiko ang maling impormasyon 
na aatras na sa kaso si Nicole. 

Nagpasaring din si Gonzalez na 
inudyukan lamang ng pribadong 
tagausig na si Evalyn Ursua ang 
mag-ina na mag-walk out at lumik- 


ha ng alingasngas dahil pinagkaka- 
kitaan ng organisasyon ni Ursua, 
ang TOWNS Foundation ang pagpa- 
patuloy ng kaso. Ang TOWNS Foun- 
dation, isang organisasyon ng ka- 
babaihan, ang pangunahing naglu- 
lunsad ng mga aktibidad para ma- 
kalikom ng pondong panggastos 
para sa pagsusulong ng kaso. Agad 
pinabulaanan ng TOWNS Founda- 
tion ang mga parinig ni Gonzalez. 
Anang mga myembro ng TOWNS, 
handa silang ibukas sa publiko ang 
rekord ng mga donasyon sa kanila. 
Nangako din silang ipagpatuloy 
ang kaso ni Nicole. 

Sa kahuli-hulihan, inamin din 
ni de los Santos na nag-alok siya 
ng areglo sa kabila ng nauna 
niyang pagtanggi rito. Galit na ga- 
lit niyang inakusahan ang mag-ina 
ng pagiging “sira-ulo” at “walang 
utang na loob” na animo'y personal 
na pabor sa biktima ang paggam- 
pan niya ng kanyang tungkulin bi- 
lang tagausig. 

Bilang tugon, ipinahayag ni 
Nicole na hindi siya dadalo sa 
paglilitis kung hindi papalitan ang 
mayorya ng mga tagausig. Batid ni 
Nicole at kanyang mga tagasuporta 
na kakutsaba ng mga salarin at ng 
US ang rehimeng Arroyo sa pagluto 
sa kaso. 

Tiyak ang pagbagsak ng rehimeng Arroyo 


Ta raren na sumisidhi at lumalalim ang krisis kanyang mga kalaban. Iniikut-ikutan at binabaluktot 


sa paghahari ng rehimeng US-Arroyo. Una itong niya ang umiiral na reaksyunaryong konstitusyon, mga 
sumambulat nang sumiklab noong Hunyo 2005 batas at proseso at walang habas na sinasagasaan mag- 
ang mga kilos protesta matapos malantad ang pan- ing mga desisyon ng Korte Suprema. Sa pamamagitan 
daraya sa eleksyong 2004 sa “Hello Garci” teyp at ng malawakang panunuhol, hawak niyang mayorya sa 
pagkakasangkot ng pamilyang Arroyo sa hweteng at Kongreso at pagsagasa sa mga proseso, nagawang kara- 
iba't iba pang anomalya. Humantong sa bagong antas karakang ipabasura ni Arroyo sa mga 
ang krisis na ito sa paghahari nang ideklara ni Arro- wt eve alipures niyang kongresista ang ikalawang 
yo ang State of National Emergency nitong Pebrero IE QON kasong impeachment nitong Hulyo. Patu- 
na sinundan pa ng deklarasyon ng “all-out war” na ; œ loy din itong nagmamatigas na pagbawal- 
nagbunsod ng mararahas na pag-atake sa mga an ang mga upisyal ng AFP at gubyerno na 
pinaghihinalaang base ng rebolusyon sa kanayu- dumalo sa mga imbestigasyon ng Senado at 
nan at sa demokratikong kilusang masa at mga ka- ix Kongreso. 
laban ni Arroyo sa pulitika. NG PAY Kaalinsabay nito, walang pangingi- 
Gamit ang iba't ibang tuso at marahas na ming ginagamit ni Arroyo ang kanyang 
mga pakana at maniobra, nakatatagal si Ar- kapangyarihan at pribilehyo upang 
royo sa poder. Ngu- suhulan ang mga kongresista, lokal na 
nit kaalinsabay ni- F 3 upisyal, mga upisyal ng militar, huwes at 
to ang ibayong KAKO) maging mga taong-simbahan. 
pagsidhi ng krisis Ang hindi mabili ay dadaanin 
at paglakas ng pa- sa paninindak at pagsasampa 
nawagang labanan at G, ng kung anu-anong kaso. Umaa- 


NIN 


ibagsak ang kanyang bu- - Z pa ag bot sa 200 ang balak na 

p tv Al FAR “re- 
lok, mapanlinlang, papet at Ka LAU f PG sampahan ng kasong “re 
brutal na rehimen. Lalo nitong KA Nd MGA Ng3 ý, K l belyon” kaugnay ng 
inihiwalay ang sarili, pinakuku- “4Y# NA 4 i wt mga kilos protesta at 
lo ang galit ng mamamayan at pi- qE w Y GG tangka umanong kudeta 


l 7. a 

natitibay ang determinasyon nilang lu- ING, png wig 4 4 3 À Y noong Pebrero kabilang 
maban. Ga MI b XA, ang 40 una nang kinasuhan. 
Inaabuso ni Arroyo ang kanyang ka- H // YO Vy Samantala, sinampahan ng 
pangyarihan at gumagamit siya ng mga para- NI W R f: kasong libelo at itinutulak 
ang diktador sa kanyang pagkakandarapang sup- A i 4, # N ang pagtatanggal sa Kongre- 
ilin ang katotohanan, pagtakpan ang kanyang 4 7A NY EN so at lisensya bilang abuga- 
mga krimen, depensahari ang sarili at sindakin ang Y YA KAY \ do ni Rep. Alan Peter Ca- 

Mga instruksyon sa paglilimbag 


1. Ang sinundang pahina, na eksaktong kopya ng pahina 1 maliban sa mas mapus- 
yaw ang masthead o logo ay para sa mga gumagamit ng mimeo machine o naglilimbag 
sa paraang v-type. Idinisenyo ito para hindi madaling makasira ng istensil. 


2. Pag-print sa istensil: 

Alisin ang check sa Shrink oversized pages to paper size 

Tiyaking naka-set sa 100% ang Scaling 

k) 

d) I-click ang Advanced 

d) Ituloy ang pag-print 


3. Hinihikayat ang mga kasama na ipaabot sa patnugutan ng AB ang anumang proble- 
ma kaugnay ng paglilimbag sa pamamagitan ng v-type. Magpadala ng email sa angba- 
yan@yahoo.com 


